Snímače sily
Tenzometer je odporový senzor, pri ktorom je zmena elektrického odporu závislá na zmene deformácii tenzometra (t.j. zmeny geometrických rozmerov, prípadné zmena kryštalografickej orientácie tenzometra) a na zmene teploty prostredia. 
[bookmark: _Toc177027130][bookmark: _Toc177137590][bookmark: _Toc177459016]Princíp činnosti
Meraným parametrom je elektrický odpor R homogénneho telesa (vodič alebo polovodič), ktorý je priamo úmerný zmene dĺžky vodiča a jeho prierezu. Napríklad ak naťahujeme odporový drôtik v rozmedzí pružnej deformácie silou F, zväčší sa jeho odpor úmerne jeho predĺženiu. Aby zmena odporu bola čo najväčšia, je nutné aby i dĺžka drôtu bola čo najväčšia. Pretože sa zmenou dĺžky mení i prierez vodiča a jeho merný odpor, je skutočná zmena odporu väčšia, než odpovedá predĺženiu odporového drôtu. Zväčšenie odporu sa vyjadruje ako deformačná citlivosť, ktorá je závislá na materiálu snímača. Odporové tenzometre sa vyrábajú z materiálu, ktorý je málo citlivý na teplotu, najčastejšie z konštantánu.
Najčastejšie sa však v bežných aplikáciách a hlavne v integrovaných senzoroch používajú polovodičové tenzometre s podstatne väčšou pomernou deformačnou citlivosťou. Ich nevýhodou je však veľká teplotná závislosť a citlivosť na svetlo.
Polovodičový tenzometer:
prívody
kremík





Obr.49: Polovodičový tenzometer
V skutočnosti , elektrické polovodičové tenzometre sú založené na piezorezistívnom jave – piezorezistencii , t.j. na zmene elektrického odporu v závislosti na deformácii polovodičového kryštálu (napr. monokryštálu kremíka, germánia). Polovodiče majú schopnosť meniť vodivosť vo veľmi širokom rozmedzí (o 6 až 8 rádov) vplyvom vonkajších fyzikálnych javov (tlak, ťah, teplota, svetlo) pridaním nepatrného množstvá prímesí (cudzích atómov) do čistej látky polovodiča 
Polovodičové tenzometre môžeme podľa štruktúry materiálu rozdeliť na: 
monokryštalické – tieto sa ďalej rozdeľuje na "klasické" lepené a na difundované do substrátu,
polykryštalické – naprašované.
[bookmark: _Toc177027131][bookmark: _Toc177137591][bookmark: _Toc177459017]Vlastnosti polovodičových tenzometrov
Prednosťou polovodičových tenzometrov je vysoká citlivosť, až 60X väčšia než pri kovových tenzometrov. To umožňuje konštruovať snímače veľmi malých rozmerov s vysokou tuhosťou ich merných členov. Týmto  možno dosiahnuť i širokého frekvenčného rozsahu. Meranie od statických hodnôt až do niekoľko kilohertzov. Zlúčená chyba okolo 0,5% je pre prax väčšinou vyhovujúci. Hysterézia je minimálna a medzný počet cyklov (únavová životnosť) pri opakovanom namáhaní súmernou striedavou deformáciou ±2.10-3 je väčšia než 107. Nevýhodou je však veľká odchýlka od lineárnej charakteristiky a veľká teplotná závislosť.
Ďalšie vlastnosti:
60x vyššia deformačná citlivosť dovoľuje merať bez zosilňovačov s bežnými ohmmetrami, voltmetrami a osciloskopmi, 
60x vyššia prahová citlivosť umožňuje zmerať deformáciu kovov už od milióntiny milimetra na dĺžkovom metre, 
malá šírka tenzometra dovoľuje vytvárať  malé a ľahké snímače, 
kremík sa do 300°C deformuje bez merateľnej hysterézie, 
tenzometre z kremíka a zlata majú vynikajúcu koróznu odolnosť. 
Prednosti snímačov s kremíkovými tenzometrami
veľký výstupný signál - desiatky až stovky mV 
využiteľnosť i v prostredí s rušivými elektromagnetickými vplyvmi 
vysoká životnosť - niekedy až 109 cyklov plného pracovného zaťaženia 
odolnosť proti sústavnému preťažovaniu do 200% menovitého rozsahu 
Technológia výroby polovodičových tenzometrov
Polovodičové tenzometre sú vytvorené difúziou nečistôt do tenké vrstvy (15mm) čistého kremíku. Deformáciou takto vytvorených rezistororov sa výrazné mení pohyblivosť nosičov náboja a tím i vodivosť. Tento jav sa nazýva piezo-odporový efekt. Polovodičové tenzometre sú malé a citlivé, ale teplotne veľmi závislé.
Polovodičové tenzometre sa vyrábajú z kremíkového materiálu z dôvodu zanedbateľnej mechanickej a krystalografickej hysterézie a použiteľnosti pre širší rozsah teplôt. Vyrába sa buď rezaním, brúsením alebo leptaním monokryštálu alebo planárnou difúznou technológiou na kremíkovom substráte.
[image: http://automatizace.hw.cz/images/polovodtermoclanky/smallkremikovy_tenzometr.jpg]

Obr.50: a) štruktúra integrovaného tenzometra na kremíkovej podložke, napr. membráne 
      b) najpoužívanejšie tvarové prevedenia polovodičových tenzometrov


Polovodičové tenzometre sú vyrábané najskôr mechanickým oddeľovaním (rezaním) z patrične dotovaného monokryštálu kremíka, ďalej mechanickým opracovaním smerujúcim k žiadanému tvaru a rozmerom a nakoniec chemickým opracovaním. Aktívna dĺžka polovodičových pásikov medzi zlatými vývodmi je 2 až 10 mm, šírka 0,2 až 0,4 mm a hrúbka 0,01 až 0,03 mm. Ohmický odpor je 120Ω alebo 350Ω. Nároky na tmel spojujúci polovodičové tenzometre s meraným objektom sú vyšší než u kovových tenzometrov.

Tenzometrický rezistor sa zvyčajne skladá z vlastného snímača a podložky, ktorá zaisťuje prenos deformácie z povrchu meraného objektu na vlastné čidlo. Podložka zároveň tvorí elektrickú izoláciu. Polovodičové tenzometre sa lepia na fenolformaldehydovú podložku alebo priamo na meraný objekt. Podložka sa na povrch meraného objektu lepí špeciálnymi lepidlami (epoxidové pryskyrica, celuloid atd.).











Obr.51: Polovodičové tenzometre bez podložky (hore) a s podložkou (dole)

Obr.52: Prevedenie integrovaných kremíkových tenzometrov na pružnej membráne snímače tlaku
[bookmark: _Toc177027132][bookmark: _Toc177137592][bookmark: _Toc177459018][image: http://automatizace.hw.cz/images/polovodtermoclanky/smallpro_snimani_tlaku.gif]2.11.3 Zapojenie tenzometrov 






Obr.53: Plný Wheatstonov mostík
Tenzometre sa takmer vždy zapájajú do Wheatstonovho mostíka buď plného, t.j. všetky rezistory mostíka sú aktívne meracie tenzometre, alebo polovičný mostík, tzn. že dva rezistory sú pevnej hodnoty a čo najmenej citlivé na okolité podmienky.
[bookmark: _Toc177027133][bookmark: _Toc177137593][bookmark: _Toc177459019]2.11.4 Použitie tenzometrov
Polovodičové tenzometre sa veľmi často používajú v senzoroch tlaku. V tomto prípade sa vyrábajú ako napevno integrované na membráne alebo nosníku. V dnešných miniatúrnych senzoroch tlaku sa dokonca vyrábajú i meracie membrány z kremíku a tak stačí na ne priamo tenzometre vyleptať.
Základne použitie tenzometrov pre meranie tlaku
[image: http://automatizace.hw.cz/images/polovodtermoclanky/photo3.jpg]










Obr.54: Reálna fotografia integrovaných kremíkových tenzometrov zapojených do Wheatstonovho mostíka.
Tenzometre sa používajú všade tam, kde sa čokoľvek pevného deformuje. V praxi sa používajú polovodičové tenzometre v diskrétnom povedení ako fóliové, ale takmer vždy ich nájdeme v miniatúrnych integrovaných senzoroch tlaku a sily, kde sú integrované na malinkých membránach a nosníkoch. Je zrejme, že sa ešte dlho budú používať tenzometre  kovové, tak i polovodičové. Pre niektoré aplikácie sa hodia jedny a pre iné druhé. 
Tenzometre sa používajú v stavbárstve, strojárenstve, automobilovom a priemysle, v oblasti kurenárstva, vzduchotechniky, kde sa používajú miniatúrne integrované kremíkové tenzometre v senzoroch a snímačoch tlaku a sily. Jednoducho všade tam, kde je nutné priamo elektricky merať alebo monitorovať deformáciu nejakého objektu pevného skupenstva. 
Prvé tenzometre boli kovové, dnes sa viac v aplikáciách využíva polovodičový (kremíkový) tenzometer. Ten sa vyznačuje až 60x väčšou citlivosťou, t.j. zmena odporu na zmene dĺžky a teda i väčšia zmena napätia či prúdu, ktorým sa hodnota odporu sníma, ale naopak linearitou a presnosťou sú lepšie kovové. Vo väčšine aplikácií však je ich presnosť dostatočná a nelinearita sa dá jednoducho digitálne kompenzovať. Výhodou veľkej citlivosti je jednoduchšia konštrukcia vstupných obvodov (zosilňovačov a A/D prevodníkov).
Použitie polovodičových tenzometrov
meranie deformácií objektov, 
meranie síl, tlaku, krútiaceho momentu, momentu síl, mechanického napätia spojov (napr. zváraných alebo lepených), 
presné váhy využívané napr. v automobilovom priemysle, 
neoddeliteľná súčasť niektorých integrovaných senzorov tlaku, síl, váh,
meranie vibrácií a deformácií a pod., 
meranie a detekcia pnutia vplyvom teploty, externého zaťaženia a pod., 
[bookmark: _GoBack]meranie rozsiahlych deformačných polí zložito namáhaných mechanických konštrukcií,váhy pre meranie v aerodynamickom tuneli, presné snímače zaťaženia.

